Langedokas-Rusijonas
Langedokas-Rusijonas (pranc. Languedoc-Rousillon) – buvęs administracinis regionas pietų Prancūzijoje, prie Viduržemio jūros. Sostinė – Monpeljė. Plotas – 27 376 km²; 2,53 mln. gyventojų (2006 m.). Regionas apėmė pietinę Prancūzijos dalį Viduržemio jūros pakrantėje, Ispanijos bei Andoros pasienyje, istoriniuose Langedoko ir Rusijono kraštuose. Jį sudarė 5 departamentai: Odas, Gardas, Hero, Lozeras ir Rytų Pirėnai. 2016 m. Langedokas-Rusijonas sujungtas su Pietų-Pirėnų regionu į naują Oksitanijos regioną.